section_heading: Prvi svjetski rat
paragraph_text: Na početku Prvog svjetskog rata 5. pješačka divizija je ušla u sastav III. korpusa kojim je zapovijedao Ewald von Lochow koji se pak nalazio u sastavu 1. armije kojom je na Zapadnom bojištu zapovijedao Alexander von Kluck. Zapovijedajući 5. pješačkom divizijom Wichura sudjeluje u Graničnim bitkama i to Bitci kod Monsa i u Bitci kod LeCateaua, te nakon toga u Prvoj bitci na Marni i Prvoj bitci na Aisnei.